ΓΡΑΠΤΗ ΕΡΩΤΗΣΗ E-0960/00

υποβολή: Salvador Garriga Polledo (PPE-DE) προς την Επιτροπή

(29 Μαρτίου 2000)

Θέμα: Υποστήριξη της δραστηριότητας των εταιρειών κεφαλαίων επιχειρηματικού κινδύνου στην Ευρωπαϊκή Ένωση

Το κεφάλαιο επιχειρηματικού κινδύνου αποτελεί τον βασικό τρόπο χρηματοδότησης για τις επιχειρήσεις που αρχίζουν τη δραστηριότητά τους ή που αναλαμβάνουν νέες επενδύσειςψηλού κινδύνου με δυνατότητα μεγάλου κέρδους.

Ωστόσο, οι δραστηριότητες των ευρωπαϊκών εταιρειών κεφαλαίων επιχειρηματικού κινδύνου απέχουν πολύ από εκείνες των Ηνωμένων Πολιτειών, οι οποίες έχουν σχεδόν διπλασιάσει τις επενδύσεις που πραγματοποιούν σε σχέση με τις αντίστοιχες εταιρείες της Ευρωπαϊκής Ένωσης.

Πώς νομίζει η Επιτροπή ότι θα μπορούσε να ενισχύσει τις επενδυτικές δραστηριότητες των εταιρειών κεφαλαίων επιχειρηματικού κινδύνου της Ευρωπαϊκής Ένωσης, ούτως ώστε να αυξηθούν σημαντικά οι επενδύσεις τους στις μικρές και μεσαίες κοινοτικές επιχειρήσεις, προκειμένου να φθάσουν οι επενδύσεις αυτές στο ίδιο περίπου επίπεδο με εκείνες των εταιρειών κεφαλαίων επιχειρηματικού κινδύνου των Ηνωμένων Πολιτειών;

Απάντηση του κ. Bolkestein Εξ ονόματος της Επιτροπής

(16 Μαΐου 2000)

Η Επιτροπή συμμερίζεται την ανησυχία του αξιότιμου μέλους όσον αφορά την περιορισμένη χρησιμοποίηση των κεφαλαίων επιχειρηματικού κινδύνου στην Ευρώπη, αν και η κατάσταση αρχίζει να βελτιώνεται.Η Επιτροπή δεσμεύεται να επιταχύνει την εφαρμογή του προγράμματος δράσης(1) σχετικά με τα κεφάλαια επιχειρηματικού κινδύνου, έτσι ώστε να βελτιώσει την τωρινή κατάσταση και να εξασφαλίσει την χορήγηση των κεφαλαίων επιχειρηματικού κινδύνου στις αναπτυσσόμενες με γρήγορο ρυθμό επιχειρήσεις. Για την επίτευξη του στόχου αυτού χρειάζεται μια στενή συνεργασία τόσο με τα κράτη μέλη όσο και με τον ιδιωτικό τομέα. Η Ευρωπαϊκή Τράπεζα Επενδύσεων (ΕΤΕ)και το Ευρωπαϊκό Ταμείο Επενδύσεων (ΕΤΑΕ) διαδραματίζουν επίσης σημαντικό ρόλο. Το Ευρωπαϊκό Συμβούλιο στην Λισσαβόνα τόνισε την ανάγκη της εξάλειψης όλων των εμποδίων, που αναφέρονταν στο πρόγραμμα κεφαλαίων επιχειρηματικού κινδύνου, από το 20003 ένα σαφές δείγμα της πολιτικής σπουδαιότητας που αποδίδεται στο θέμα αυτό.

Η Ανακοίνωση της Επιτροπής σχετικά με το κεφάλαια επιχειρηματικού κινδύνου(2) θεσπίστηκε τον Απρίλιο του 1998. Το πρόγραμμα δράσης σχετικά με τα κεφάλαια επιχειρηματικού κινδύνου το οποίο είναι συννημένο στην ανακοίνωσηποστηρίχθηκε ευρέως από το Ευρωπαϊκό Συμβούλιο του Καρντίφ (Ιούνιος 1998) και από το Κοινοβούλιο. Το πρόγραμμα δράσης περιλαμβάνει έξι κατηγορίες εμποδίων που πρέπει να εξαλειφθούν στην Κοινότητα, κυρίως τον κατακερματισμό της αγοράς, τα κανονιστικά εμπόδια, τα φορολογικά εμπόδια, η έλλειψηποδειγματικών σχεδίων, το πλεόνασμα ανθρώπινου δυναμικού, και τα πολιτιστικά εμπόδια.

Μια πρώτη ανάλυση σχετικά με την εφαρμογή του σχεδίου δράσης όσον αφορά τα κεφαλαία επιχειρηματικού κινδύνου έγινε από την Επιτροπή τον Οκτώβριο του 1999. Η Επιτροπή τόνισε στην ανακοίνωση αυτή την ανάγκη της λήψης ορισμένων βασικών ρυθμιστικών μέτρων κατά το 2000, όπως επίσης ορισμένα παραδείγματαποδειγματικών πρακτικών για να ενθαρρύνειτις μεταρρυθμίσεις σε όλα τα κράτη μέλη. Η Επιτροπή θα ελέγχει τακτικά και θα αξιολογεί την εφαρμογή του προγράμματος δράσης όσον αφορά τα κεφάλαια επιχειρηματικού κινδύνου. Πρέπει ακόμα να σημειωθεί ότι ένας από τους στόχους του προγράμματος δράσης Ε-Europe (Νοέμβριος 1999) της Επιτροπής είναι ο τριπλασιασμός της χρηματοδότησης κατά τις αρχικές φάσεις από το 2003. Το τελικό πρόγραμμα δράσης E-Europe θα διαβιβαστεί στο Ευρωπαϊκό Συμβούλιο προκειμένου να εγκριθεί στην Feira, τον Ιούνιο του 2000.

(1) COM(1999)493 τελικό.

(2) ΕΕ C 175 της 21.6.1999.